
REPUBLIKA HRVATSKA
TRGOVAČKI SUD U ZADRU		
Zadar, Dr. Franje Tuđmana 35			

R E P U B L I K A  H R V A T S KA 

Z A K LJ U Č A K

	Trgovački sud u Zadru, OIB 39670464653, po sutkinji Tini Grgas, u stečajnom postupku nad dužnikom pojedincem IVO PELAJIĆ, vlasnikom ugostiteljskog obrta MOLINETO u stečaju, Lička 51, Vodice, OIB: 34420487086, zastupanom po stečajnom upravitelju Ivici Matasu, dip. iur. iz Šibenika, Put Gimnazije 55, 17. lipnja 2016. 

z a k lj u č i o  j e 

I. Nalaže se stečajnom upravitelju u roku od 8 dana od dana primitka ovog zaključka, dostaviti u spis:

1. pisano izvješće o tijeku stečajnoga postupka i stanju stečajne mase uvodno označenog stečajnog dužnika na propisanom obrascu budući posljednje izvješće dostavljeno u spis još 7. siječnja 2016. nije podneseno na propisanom obrascu, a zbog čega se stečajni upravitelj upućuje na dužnosti u smislu odredbe čl. 89. st. 2. u svezi s čl. 13. Stečajnoga zakona (Narodne novine broj 71/15, dalje SZ)
 
2. decidirano očitovanje na okolnost neunovčene imovine stečajnog dužnika, razloge zbog kojih ista dosada nije unovčena te na okolnosti iz svog podneska od 14.09.2015. u odnosu na ispunjenje Ugovora o prodaji nekretnine između Jadranske banke d.d. Šibenik i dužnika, kao prodavatelja s jedne strane te Takt d.o.o. Vodice, kao kupca s druge strane 

3. predračun troškova stečajnog postupka sastavljen i specificiran po vrsti i visini svakog pojedinog troška i dostaviti isti u spis na odobrenje odboru tj. skupštini vjerovnika 

4. specifikaciju nagrade u iznosu od 6.000,00 neto budući se ista u smislu odredbe čl. 15. Uredbe o kriterijima i načinu obračuna i plaćanja nagrade stečajnim upraviteljima (Narodne novine broj 105/15, dalje: Uredba) određuje isključivo u bruto iznosu tj. iznosu prije odbitka pripadajućih doprinosa iz osnovice, poreza ili drugih naknada te  u smislu odredbe čl. 2. st. 1. i 2. Uredbe isplaćuje stečajnom upravitelju tek nakon dovršetka svih poslova za koje je imenovan

5. podatke o stanju računa stečajnog dužnika na dan primitka ovog zaključka te podatke o eventualnim isplatama s istog od dana otvaranja stečajnoga postupka do dana primitka ovog zaključka. 

II. S obzirom da u predmetnom stečajnom postupku nad dužnikom nakon ispitnog i izvještajnog ročišta od 27. lipnja 2014. nije održana niti jedna skupština vjerovnika niti je stečajni upravitelj u dosadašnjem tijeku postupka predložio sazivanje iste, to se nalaže istom ispitati postojanje uvjeta za njeno sazivanje. Ako stečajni upravitelj podnese obrazloženi prijedlog za sazivanje skupštine vjerovnika s predloženim točkama dnevnog reda, sud će za isti dan sazvati skupštinu i zakazati posebno ispitno ročište povodom naknadno prispjele prijave tražbine vjerovnika HEP, ODS d.o.o., Elektra Šibenik. 

III. Ako stečajni upravitelj ne postupi po prednjim nalozima i uputama suda za obavljanje svojih dužnosti iz čl. 89. SZ-a te ako u daljnjem tijelu postupka ne postupa pravodobno u smislu navedene odredbe osobito u smislu stavka 2. te čl. 1. st. 2. iste, sud će ga  kazniti novčanom kaznom do 10.000,00 kuna. 


U Zadru 17. lipnja 2016. 
				
Sutkinja:
Tina Grgas


UPUTA O PRAVNOM LIJEKU:
Protiv ovog zaključka o upravljanju postupkom nije dopuštena žalba.


DNA:
- Stečajnom upravitelju 
- e-Oglasna ploča suda  

